د اوباما او مککین وروستنی ټلویزوني بحث - انتقادونه او تورونه
پرون د امریکا د جمهوري ریاست لپاره د دواړو گوندونو کاندیدانو سناتور بارک اوباما او سناتور جان مکین درېیم او وروستنی ټلویزوني بحث ترسره
دواړو په وار وار د اقتصاد او نورو موضاعاتو په سر په یو بل سخت انتقادونه وکړل او د منفي کمپاین تورونه یې ولگول. په داسې حال کې چې بارک اوباما په نظر پوښتنو کې په مخ روان دی، جمهوري غوښتونکي کاندید سناتور جان مکین له پروني تلویزوني بحث څخه د پوره گټه اخیستو کوښښ وکړ. اکثره حملې هم ده کولې. ‎ ‎ د یوه پوهنتون څېړنه ښکاره وي چې په تېره اونۍ کې د مکین دغه رنگه ټول اعلانونه منفي بڼه لري، خو پخوا داسې نه و. جمهوري غوښتونکو بارک اوباما له ویلیم ایر سره په اړېکو هم غندلی، څوک چې د ویتنام د جنگ سره د مخالفت له کبله په واشنگټن کې په بمي بریدونو کې د لاس لرو په تور تورن دی. ‎ په ایکرون سازمان باندې په غیرقانوني توگه د رایې اچونکو د زیات شمېر نومونو ثبتولو تور دی، او مکین خپل سیال په دغه تور کې گډ ور بولي. ‎ اوباما وايي ویلیم ایرز دده په کمپاین کې برخه نلري. ‎ د امریکا د اسهامو بازار بل ترهر وخت کښته ولوید. دواړو کاندیدانو له عادي امریکایانو ته مخامخ خبرې وکړې. ‎ مکین خپل اقتصادي پلان را مخې ته کړ چې د جایداد او د تقاعد په پیسو باندې د مالیې کموالی د هغه یوه برخه ده. تردې حاله چې د نورو موضوعاتو په سر لکه د مرکزي حکومت لگښتونو، انرژي، او د اولادونو په ضایع کولو دواړه کاندیدان په تاوده بحث کې سره ولویدل. په داسې حال کې چې انتخاباتو ته تر درې اونۍ هم لږ وخت پاتې دی کمپاین نور هم منفي بڼه خپله وي.